Priekšlikums Padomes lēmums par nostāju, kas Kopienai jāpieņem ĀKK un EK Ministru padomē saistībā ar izmaiņām 3. protokolā attiecībā uz ĀAK-EK Partnerattiecību nolīgumu par Dienvidāfrikas statusu /* COM/2007/0335 galīgā redakcija */





[pic] | EIROPAS KOPIENU KOMISIJA | Briselē, 18.6.2007 COM(2007) 335 galīgā redakcija Priekšlikums PADOMES LĒMUMS par nostāju, kas Kopienai jāpieņem ĀKK un EK Ministru padomē saistībā ar izmaiņām 3. protokolā attiecībā uz ĀAK-EK Partnerattiecību nolīgumu par Dienvidāfrikas statusu (iesniegusi Komisija) PASKAIDROJUMA RAKSTS Vindhūkā, Namībijā saskaņā ar Kotonū partnerattiecību nolīguma 36. un 37. pantu 2004. gada 8. jūlijā sākās sarunas starp Eiropas Kopienu un septiņām Dienvidāfrikas Attīstības kopienas dalībniecēm[1] par Ekonomikas partnerattiecību nolīgumu. Šajās sarunās Dienvidāfrikas Republikai bija novērotāja statuss. SADC EPN grupa un Dienvidāfrika 2006. gada 7. martā ierosināja Dienvidāfrikas pilnīgu iekļaušanu minētajās sarunās. EK Padome, ievērojot zināmus nosacījumus, 2007. gada 12. februārī nolēma sniegt pozitīvu atbildi un tā uzskata, ka, lai ņemtu vērā Dienvidāfrikas iekļaušanu šajās sarunās, juridiskās skaidrības labad ir jāgroza Kotonu nolīguma 3. protokols. Tā kā 3. protokola 5. pantā ir teikts, ka Kotonu nolīguma noteikumi par ekonomisko un tirdzniecisko sadarbību neattiecas uz Dienvidāfriku un EPN sarunas patiesībā balstās uz minētajiem noteikumiem, tas ir vajadzīgs, lai izvairītos no jebkāda juridiskās neskaidrības riska. Tādēļ Komisija ierosina Padomei pieņemt šeit pievienoto lēmumu. Priekšlikums PADOMES LĒMUMS par nostāju, kas Kopienai jāpieņem ĀKK un EK Ministru padomē saistībā ar izmaiņām 3. protokolā attiecībā uz ĀAK-EK Partnerattiecību nolīgumu par Dienvidāfrikas statusu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem (turpmāk tekstā – ĀKK), no vienas puses, un Eiropas Kopienu un tās dalībvalstīm, no otras puses, kas parakstīts Kotonū (Benina) 2000. gada 23. jūnijā un pārskatīts Luksemburgā (Luksemburgas Lielhercogiste) 2005. gada 25. jūnijā (turpmāk tekstā - ĀAK un EK partnerattiecību nolīgums)[2], tā kā: (1) ĀAK-EK Partnerattiecību nolīguma 3. protokola 5. pantā ir teikts, ka nolīguma noteikumi par ekonomisko un tirdzniecisko sadarbību neattiecas uz Dienvidāfriku. (2) Dienvidāfrikas Attīstības kopienai (SADC) piederīgā ĀKK valstu grupa 2006. gada 7. martā, apspriežot ar Eiropas Kopienu Ekonomikas partnerattiecību nolīgumu (EPN), ir lūgusi, lai Dienvidāfrika šajās sarunās tiktu iekļauta kā pilntiesīga locekle un EK Ministru padome, ievērojot zināmus nosacījumus, 2007. gada 12. februārī nolēma piekrist šim lūgumam. (3) EPN sarunas balstās uz ĀAK un EK partnerattiecību nolīguma noteikumiem par ekonomisko un tirdzniecisko sadarbību, jo īpaši uz 36. un 37. pantu. (4) Juridiskās skaidrības labad ir jāgroza Kotonu nolīguma 3. protokols, lai ņemtu vērā Dienvidāfrikas pilnīgu iekļaušanu EPN sarunās un tās iespējamo pievienošanos EPN. (5) Atbilstīgi tā 7. pantam 3. protokolu var pārskatīt ar Ministru padomes lēmumu, IR NOLEMUSI ŠADI. Vienīgais pants Kopienas nostāja ĀKK - EK Ministru padomē par 3. protokola izmaiņām attiecībā uz Dienvidāfriku saistībā ar ĀAK-EK Partnerattiecību nolīgumu pamatosies uz ĀKK - EK Ministru padomes lēmuma projektu, kas izklāstīts šajā pielikumā. Nebūtiskus grozījumus šajā lēmuma projektā var veikt bez jauna Padomes lēmuma. Briselē, […] Padomes vārdā — priekšsēdētājs Lēmuma projekts ĀKK un EK Ministru padome (2007. ….)(2007/…./….) Ar ko groza Kotonū nolīguma 3. protokolu, lai ņemtu vērā Dienvidāfrikas iekļaušanu sarunās par Ekonomikas partnerattiecību nolīgumu. ĀKK UN EK MINISTRU PADOME, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā [1] un pārskatīts Luksemburgā 2005. gada 25. jūnijā [2] (turpmāk tekstā - ĀAK un EK partnerattiecību nolīgums), un jo īpaši tā 3. protokolu, tā kā: 1. ĀAK-EK Partnerattiecību nolīguma 3. protokola 5. pantā ir teikts, ka nolīguma noteikumi par ekonomisko un tirdzniecisko sadarbību neattiecas uz Dienvidāfriku. 2. Dienvidāfrikas Attīstības kopienai (SADC) piederīgā ĀKK valstu grupa 2006. gada 7. martā, apspriežot ar Eiropas Kopienu Ekonomikas partnerattiecību nolīgumu (EPN), ir lūgusi, lai Dienvidāfrika šajās sarunās tiktu iekļauta kā pilntiesīga locekle un EK Ministru padome, ievērojot zināmus nosacījumus, 2007. gada 12. februārī nolēma piekrist šim lūgumam. 3. EPN sarunas balstās uz ĀAK un EK partnerattiecību nolīguma noteikumiem par ekonomisko un tirdzniecisko sadarbību, jo īpaši uz 36. un 37. pantu. 4. Juridiskās skaidrības labad ir jāgroza Kotonu nolīguma 3. protokols, lai ņemtu vērā Dienvidāfrikas pilnīgu iekļaušanu EPN sarunās un tās iespējamo pievienošanos EPN. 5. Atbilstīgi tā 7. pantam 3. protokolu var pārskatīt ar Ministru padomes lēmumu, IR NOLĒMUSI ŠĀDI. Pants 1 AK - EK partnerattiecību nolīguma 3. protokola 5. pantam pievieno šādu 3. punktu: "3. Šis protokols neliedz Dienvidāfrikai vest pārrunas un parakstīt kādu no Ekonomikas partnerattiecību nolīgumiem (EPN), kas paredzēti šā nolīguma 3. daļas II sadaļā, ja pārējās EPN puses tam piekrīt." Pants 2 Šis lēmums stājas spēkā tā pieņemšanas dienā. [vieta] 2007. … ĀKK un EK Ministru padomes vārdā — priekšsēdētājs [1] Angola, Botsvāna, Lesoto, Mozambika, Namībija, Tanzānija un Svazilenda ( SADC EPN grupa). [2] OV L 287, 28.10.2005.